CELEX: 32015R2105
Language: et
Date: 2015-11-20 00:00:00
Title: Komisjoni rakendusmäärus (EL) 2015/2105, 20. november 2015, millega kiidetakse heaks flumetraliin asendamisele kuuluva toimeainena kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (EMPs kohaldatav tekst)

21.11.2015   
            
            
               ET
            
            
               Euroopa Liidu Teataja
            
            
               L 305/31
            
         KOMISJONI RAKENDUSMÄÄRUS (EL) 2015/2105,
   20. november 2015,
   millega kiidetakse heaks flumetraliin asendamisele kuuluva toimeainena kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes kõnealuse määruse artikli 13 lõikega 2 ja artikli 78 lõikega 2,
   ning arvestades järgmist:
   
               (1)
            
            
               Ungari sai 3. aprillil 2012 äriühingult Exponent International Ltd. äriühingu Syngenta Crop Protection AG nimel määruse (EÜ) nr 1107/2009 artikli 7 lõike 1 kohase taotluse toimeaine flumetraliini heakskiitmiseks. Vastavalt kõnealuse määruse artikli 9 lõikele 3 teatas Ungari kui referentliikmesriik komisjonile 28. septembril 2012, et taotlus on vastuvõetav.
            
         
               (2)
            
            
               Nimetatud referentliikmesriik esitas 30. oktoobril 2013 esialgse hindamisaruande komisjonile ja selle koopia Euroopa Toiduohutusametile (edaspidi „amet”); hindamisaruandes hinnatakse kõnealuse toimeaine eeldatavat vastavust määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (3)
            
            
               Amet järgis määruse (EÜ) nr 1107/2009 artikli 12 lõike 1 sätteid. Amet nõudis kooskõlas määruse (EÜ) nr 1107/2009 artikli 12 lõikega 3, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati ametile ajakohastatud esialgse hindamisaruandena 2014. aasta septembris.
            
         
               (4)
            
            
               Amet esitas 20. novembril 2014 taotlejale, liikmesriikidele ja komisjonile oma järelduse toimeaine flumetraliini eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele (2). Amet tegi oma järelduse üldsusele kättesaadavaks.
            
         
               (5)
            
            
               Taotlejale anti võimalus esitada läbivaatamisaruande kohta oma märkused.
            
         
               (6)
            
            
               Komisjon esitas 29. mail 2015 alalisele taime-, looma-, toidu- ja söödakomiteele flumetraliini käsitleva läbivaatamisaruande ja määruse eelnõu flumetraliini heakskiitmise kohta.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega loetakse need heakskiitmise kriteeriumid täidetuks.
            
         
               (8)
            
            
               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (9)
            
            
               Komisjon leiab siiski, et flumetraliin on määruse (EÜ) nr 1107/2009 artikli 24 kohaselt asendamisele kuuluv toimeaine. Flumetraliin on vastavalt määruse (EÜ) nr 1107/2009 II lisa punktidele 3.7.2.1 ja 3.7.2.3 püsiv ja mürgine aine, kuna selle poolestusaeg magevees on pikem kui 40 päeva ja pikaajalise täheldatava mõju puudumise kontsentratsioon on mageveeorganismide puhul väiksem kui 0,01 mg/l. Seega vastab flumetraliin määruse (EÜ) nr 1107/2009 II lisa punkti 4 teises taandes sätestatud tingimusele.
            
         
               (10)
            
            
               Seepärast on asjakohane kiita flumetraliin heaks asendamisele kuuluva toimeainena.
            
         
               (11)
            
            
               Määruse (EÜ) nr 1107/2009 artikli 24 lõike 2 kohaselt loetletakse asendamisele kuuluvad ained eraldi määruses, millele on osutatud määruse (EÜ) nr 1107/2009 artikli 13 lõikes 4. Seepärast on asjakohane lisada komisjoni rakendusmääruse (EL) nr 540/2011 (3) lisasse E osa. Kõnealust määrust tuleks seega vastavalt muuta.
            
         
               (12)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine asendamisele kuuluva ainena
   Toimeaine flumetraliin kiidetakse heaks asendamisele kuuluva ainena vastavalt I lisas sätestatule.
   Artikkel 2
   Rakendusmääruse (EL) nr 540/2011 muutmine
   1.   Rakendusmääruse (EL) nr 540/2011 artikli 1 teine lõik asendatakse järgmise lõiguga:
   
      „Määruse (EÜ) nr 1107/2009 kohaselt heaks kiidetud toimeained on sätestatud käesoleva määruse lisa B osas. Määruse (EÜ) nr 1107/2009 kohaselt heaks kiidetud põhiained on sätestatud käesoleva määruse lisa C osas. Määruse (EÜ) nr 1107/2009 kohaselt heaks kiidetud madala riskiastmega toimeained on sätestatud käesoleva määruse lisa D osas. Määruse (EÜ) nr 1107/2009 kohaselt heaks kiidetud asendamisele kuuluvad ained on sätestatud käesoleva määruse lisa E osas.”
   
   2.   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014; 12(10): 3816. Kättesaadav internetis: www.efsa.europa.eu.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Flumetraliin
                  CASi nr: 62924-70-3
                  CIPACi nr: 971
               
               
                  
                     N-(2-kloro-6-fluorobensüül)-N-etüül-α,α,α-trifluoro-2,6-dinitro-p-toluidiin
               
               
                  980 g/kg
                  Lisandi nitrosoamiini (arvutatud nitrosodimetüülamiinina) sisaldus tehnilises materjalis ei tohi olla üle 0,001 g/kg.
               
               
                  11. detsember 2015
               
               
                  11. detsember 2022
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse flumetraliini kohta koostatud läbivaatamisaruande järeldusi ning eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              a)
                           
                           
                              käitlejate ja töötajate kaitsele ning selle tagamisele, et kasutustingimustega nähakse vajaduse korral ette piisavad isikukaitsevahendid;
                           
                        
                              b)
                           
                           
                              põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                           
                        
                              c)
                           
                           
                              taimtoidulistele imetajatele avalduvale ohule;
                           
                        
                              d)
                           
                           
                              veeorganismidele avalduvale ohule.
                           
                        Vajaduse korral hõlmavad kasutustingimused riskivähendamismeetmete võtmist.
                  Taotleja esitab järgmise kinnitava teabe:
                  
                              1)
                           
                           
                              toodetava toimeaine tehniline kirjeldus (kaubandusliku tootmise põhjal);
                           
                        
                              2)
                           
                           
                              mürgisuse määramiseks kasutatavate partiide vastavus kinnitatud tehnilisele kirjeldusele.
                           
                        Taotleja esitab punktides 1 ja 2 osutatud teabe komisjonile, liikmesriikidele ja ametile hiljemalt 11. juuniks 2016.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisasse lisatakse E osa:
      
         „E OSA
         
            Asendamisele kuuluvad ained
         
         
                      
                  
                  
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     1
                  
                  
                     Flumetraliin
                     CASi nr: 62924-70-3
                     CIPACi nr: 971
                  
                  
                     
                        N-(2-kloro-6-fluorobensüül)-N-etüül-α,α,α-trifluoro-2,6-dinitro-p-toluidiin
                  
                  
                     980 g/kg
                     Lisandi nitrosoamiini (arvutatud nitrosodimetüülamiinina) sisaldus tehnilises materjalis ei tohi olla üle 0,001 g/kg.
                  
                  
                     11. detsember 2015
                  
                  
                     11. detsember 2022
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse flumetraliini kohta koostatud läbivaatamisaruande järeldusi ning eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 a)
                              
                              
                                 käitlejate ja töötajate kaitsele ning selle tagamisele, et kasutustingimustega nähakse vajaduse korral ette piisavad isikukaitsevahendid;
                              
                           
                                 b)
                              
                              
                                 põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                              
                           
                                 c)
                              
                              
                                 taimtoidulistele imetajatele avalduvale ohule;
                              
                           
                                 d)
                              
                              
                                 veeorganismidele avalduvale ohule.
                              
                           Vajaduse korral hõlmavad kasutustingimused riskivähendamismeetmete võtmist.
                     Taotleja esitab järgmise kinnitava teabe:
                     
                                 1)
                              
                              
                                 toodetava toimeaine tehniline kirjeldus (kaubandusliku tootmise põhjal);
                              
                           
                                 2)
                              
                              
                                 mürgisuse määramiseks kasutatavate partiide vastavus kinnitatud tehnilisele kirjeldusele.
                              
                           Taotleja esitab punktides 1 ja 2 osutatud teabe komisjonile, liikmesriikidele ja ametile hiljemalt 11. juuniks 2016.
                  
               
      
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.”